Αφραθιάς Ηρακλείου

Ο Αφραθιάς είναι παραθαλάσσιος οικισμός, καθώς και παραλία, της Κρήτης, στην Περιφερειακή Ενότητα Ηρακλείου και τον Δήμο Φαιστού.  

 Γενικά στοιχεία 
Βρίσκεται στα νότια παράλια του νησιού και τον Όρμο Μεσαράς, περίπου 6 χιλιόμετρα (οδηγικά) νότια από το Τυμπάκι και 14 χιλιόμετρα δυτικά από τις Μοίρες (έδρα του δήμου). Είναι γνωστός για την παραλία του, που οι ντόπιοι ονομάζουν Παχιά Άμμο. Η γύρω περιοχή αποτελούσε παλαιότερα υδροβιότοπο, με ένα ενιαίο σύστημα βάλτων μαζί με τις εκβολές του Γεροπόταμου που εκτεινόταν στα βόρεια ως και στην Καταλυκή παραλία και τον Κόκκινο Πύργο.  

Απογράφεται επίσημα ως ξεχωριστός οικισμός για πρώτη φορά το 2011 στον Δήμο Φαιστού. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με το Τυμπάκι και τον Κόκκινο Πύργο αποτελούν την Κοινότητα Τυμπακίου, που υπάγεται στη Δημοτική Ενότητα Τυμπακίου του Δήμου Φαιστού και σύμφωνα με την απογραφή 2021 απογράφησαν 53 κάτοικοι ενώ με αυτήν του 2011 είχε 35«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10870 (σελ. 396 του pdf). 

 Παραπομπές 

Κατηγορία:Χωριά της περιφερειακής ενότητας Ηρακλείου
Κατηγορία:Δήμος Φαιστού